Diari Oficial de la Generalitat Valenciana


Sumari del DOGV 6701, del 27-01-2012 (2012/730)

RESOLUCIÓ de 2 de gener de 2012, de la Direcció General de Patrimoni Cultural de la Conselleria de Turisme, Cultura i Esport, per la qual es modifiquen les resolucions de 18 de novembre de 2010, i de 21 de març de 2011, de la Direcció General de Patrimoni Cultural Valencià de la Conselleria de Cultura i Esport, per les quals es va incoar l'expedient per a la declaració de béns d'interés cultural, amb la categoria de monuments, a favor dels poblats moriscos de la Vall d'Alcalà: poblat morisc de l'Atzuvieta, poblat morisc de la Roca, poblat morisc de la Cairola i poblat morisc del Benialí, al terme municipal de la Vall d'Alcalà (Alacant), se'n redelimiten els entorns de protecció i s'obri un nou període d'informació pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/730


Data del document
:   02-01-2012

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

RESOLUCIÓ de 2 de gener de 2012, de la Direcció General de Patrimoni Cultural de la Conselleria de Turisme, Cultura i Esport, per la qual es modifiquen les resolucions de 18 de novembre de 2010, i de 21 de març de 2011, de la Direcció General de Patrimoni Cultural Valencià de la Conselleria de Cultura i Esport, per les quals es va incoar l'expedient per a la declaració de béns d'interés cultural, amb la categoria de monuments, a favor dels poblats moriscos de la Vall d'Alcalà: poblat morisc de l'Atzuvieta, poblat morisc de la Roca, poblat morisc de la Cairola i poblat morisc del Benialí, al terme municipal de la Vall d'Alcalà (Alacant), se'n redelimiten els entorns de protecció i s'obri un nou període d'informació pública. [2012/730]
Per la Resolució de 18 de novembre de 2010 (DOCV 02.12.2010), de la Direcció General de Patrimoni Cultural Valencià de la Conselleria de Cultura i Esport, es va incoar expedient per a la declaració de béns d'interés cultural, amb categoria de monuments, a favor dels poblats moriscos de la Vall d'Alcalà: poblat morisc de l'Atzuvieta, poblat morisc de la Roca, poblat morisc de la Cairola i poblat morisc del Benialí, al terme municipal de la Vall d'Alcalà (Alacant), i es va obrir període d'informació pública.
Com a resultat de les al·legacions produïdes en el tràmit d'informació pública, es va modificar l'entorn de protecció del poblat morisc de l'Atzuvieta per la Resolució de la llavors Direcció General de Patrimoni Cultural Valencià, de 21 de març de 2011 (DOCV 20.04.2011), el qual es redelimita literalment i gràficament i s'obri un nou període d'informació pública.
Estudis complementaris dels servicis tècnics d'esta direcció general, en relació amb els immobles a què es referix el procediment declaratiu, posen de manifest que presenten més complexitat de l'advertida inicialment, ja que exigixen l'aplicació preferent de mètodes arqueològics per al seu estudi i diagnòstic, de manera que es puguen discernir amb més exactitud els elements vinculats a la seua definició originària, cosa que, sense cap minva o alteració dels valors inicialment protegits, aconsella la seua classificació com a zones arqueològiques.
En conseqüència, en compliment del que disposa l'article 27 de la Llei 4/1998, d'11 de juny, del Patrimoni Cultural Valencià, esta direcció general, en allò que és matèria de la seua competència, resol:
1. Atribuir als poblats moriscos de la Vall d'Alcalà: poblat morisc de l'Atzuvieta, poblat morisc de la Roca, poblat morisc de la Cairola i poblat morisc del Benialí, situats al terme municipal de la Vall d'Alcalà, la categoria de zones arqueològiques, i d'altra banda queda vigent i inalterada a tots els efectes tant la seua descripció com la condició de béns d'interés cultural en els termes en els quals es va resoldre inicialment.
2. Modificar els annexos II i III de les resolucions precedents, redelimitant literalment i gràficament els entorns de protecció dels quatre poblats moriscos de la Vall d'Alcalà, atenent en exclusiva els components físics del territori.
3. Concretar la normativa de protecció de les zones arqueològiques i els seus respectius entorns de protecció en l'articulat que es transcriu a continuació.
Normativa de protecció de les zones arqueològiques i entorns de protecció
Zones arqueològiques:
Article 1. Règim d'actuacions en les zones arqueològiques
S'atindran al que disposa el títol III de la Llei 4/1998, d'11 de juny, del Patrimoni Cultural Valencià, aplicable a la categoria de zona arqueològica.
Podran autoritzar-se reconstruccions científicament justificades amb la utilització de procediments i materials originaris. El resultat s'haurà de fer comprensible a través de gràfics, maquetes o mètodes virtuals o semblants que permeten la diferenciació dels elements originals i reconstruïts.
Els usos permesos en els àmbits dels poblats seran tots aquells que siguen compatibles amb la posada en valor i gaudi patrimonial del bé i contribuïsquen a la consecució d'estos fins. Es podrà autoritzar l'ús agrícola dels espais no edificats, les espècies arbòries permeses seran les tradicionals (ametlers, oliveres, pomeres) i el cultiu ha de ser compatible amb la posada en valor, ús i gaudi de la zona arqueològica. Si una prospecció arqueològica sobre el sòl confirma l'existència de restes d'edificacions, hauran de ser considerades i posades en valor com a part integrant de la zona arqueològica. Les hortes associades al poblat de la Cariola, situades a les parcel·les des de la 217 fins a la 223, hauran de mantindre l'ús agrícola en tot cas. L'autorització particularitzada d'ús es regirà segons el que disposa l'article 18 de la Llei 4/1998, d'11 de juny, del Patrimoni Cultural Valencià.
Entorns de protecció de les zones arqueològiques:
Article 2. Règim d'actuacions en els entorns de protecció
De conformitat amb el que disposa l'article 35 de la Llei 4/1998, d'11 de juny, del Patrimoni Cultural Valencià, fins que no determine el que calga el corresponent pla especial de protecció previst en l'article 34 de l'esmentada llei, tota intervenció inclosa en els entorns de les zones arqueològiques requerirà l'autorització prèvia de la conselleria competent en matèria de cultura abans de la concessió de la llicència municipal o aprovació municipal.
Article 3. Obres i usos permesos
A fi de preservar el paisatge històric dels poblats, no s'autoritzarà cap edificació per a qualsevol ús. Els usos permesos són el forestal, agrícola i pecuari existents en l'actualitat.
Article 4. Preservació de la silueta paisatgística i de la imatge arquitectònica
Totes les actuacions que puguen tindre incidència sobre la correcta percepció i la dignitat en l'apreciació de l'escena o paisatge de les zones arqueològiques i els seus entorns, com seria el cas de l'afecció dels espais per actuacions d'enjardinament o arbratge, provisió de mobiliari urbà, reurbanització i assignació d'ús i reformes de les carreteres i camins que travessen els àmbits dels entorns, etc., o com podria ser també l'afecció per implantació d'elements vistos o instal·lacions, aliens a la seua naturalesa, s'hauran de sotmetre a l'autorització prèvia de la conselleria competent en matèria de cultura, que resoldrà d'acord amb les determinacions de la llei i els criteris de percepció i dignitat abans al·ludits.
Queda proscrita la introducció d'anuncis o publicitat exterior que, en qualsevol de les seues accepcions, irrompa en l'escena, excepte la d'activitats culturals o esdeveniments festius que, de manera ocasional, reversible i per temps limitat, sol·licite i obtinga autorització expressa.
Disposicions Generals
Article 5. Patrimoni arqueològic
En qualsevol intervenció que afecte els poblats i els seus entorns de protecció, serà aplicable el règim tutelar establit en l'article 62 de la Llei 4/1998, d'11 de juny, del Patrimoni Cultural Valencià, per a la salvaguarda del patrimoni arqueològic.
Article 6. Actuacions il·legals
La contravenció del que preveu la present normativa determinarà la il·legalitat de l'actuació amb la consegüent restitució dels valors afectats si és el cas i la responsabilitat dels seus causants en els termes establits en l'article 37 de la Llei 4/1998, d'11 de juny, del Patrimoni Cultural Valencià.
4. Obrir un nou període d'informació publica d'acord amb el que preveu l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 27 de la Llei 4/1998, d'11 de juny, del Patrimoni Cultural Valencià, a fi que totes les persones que hi tinguen interés puguen examinar l'expedient durant el termini d'un mes a partir de la publicació de la present resolució en el Diari Oficial de la Comunitat Valenciana. L'expedient estarà a disposició dels interessats en la Direcció General de Patrimoni Cultural, Servici de Patrimoni Cultural, de la Conselleria de Turisme, Cultura i Esport, avinguda de la Constitució número 284, de València.
València, 2 de gener de 2012.- La directora general de Patrimoni Cultural: Marta Alonso Rodríguez.
ANNEX II
Delimitació literal
Béns d'interés cultural i delimitació dels seus entorns de protecció
5.1. Enumeració
Els béns d'interés cultural amb la categoria de zona arqueològica són:
Les restes dels poblats de l'Atzuvieta, la Cairola, el Benialí i la Roca, coneguts, així com les previsibles troballes en els àmbits assenyalats com a bé d'interés cultural.
5.2. Entorns de protecció
Criteris de delimitació:
- Topogràfics i paisatgístics, amb la inclusió dels àmbits i accidents geogràfics i topogràfics que conformen el seu paisatge històric consubstancial, així com els camins més pròxims des d'on és possible la seua contemplació.
- Arqueològics, incorporant el sòl adjacent als poblats susceptible de troballes relacionades amb cada bé d'interés cultural.
- A la Cairola, el Benialí i la Roca, després de nous estudis de l'entorn, es definix amb precisió el seu àmbit sobre la base dels criteris anteriors. Al Benialí s'incorpora una franja de 5 m d'amplària vora la cuneta nord de la carretera que dóna accés al poblat per a mantindre la relació territorial del poblat i del camí amb la topografia immediata a este.
Descripció:
L'Atzuvieta
Origen: vèrtex oest de la parcel·la 106 del polígon 2.
Sentit: horari.
Descripció: des de l'origen, la línia recorre el límit sud del camí d'Ebo fins a la parcel·la 197 del polígon 2. Gira a oest envoltant el camí i després el llit del riu Girona. Gira al nord pel límit de la parcel·la 160 limítrofa amb el camí existent. Envolta el camí esmentat fins al camí del Barranc. Creua este camí i des del vèrtex est de la parcel·la 121 seguix al sud pel camí fins a la parcel·la 123, la incorpora i es dirigix al sud pel límit oest del camí, entre la dita parcel·la existent i la 106, fins a la parcel·la 103. Incorpora les parcel·les 103, 102 i 101 fins al llit del riu. Continua al sud envoltant el llit del riu fins al camí d'Ebo pel qual gira al nord-est incorporant-lo fins al punt d'origen.
La Cairola
Origen: vèrtex sud de la parcel·la 118 del polígon 8, punt A.
Sentit: horari.
Descripció: des del punt A la línia seguix al nord incorporant la parcel·la 121 fins a la 122. Des d'allí travessa la 122 i es dirigix al vèrtex nord de la 153. Des d'este es dirigix al vèrtex sud-oest de la parcel·la 234 i després al vèrtex sud de la parcel·la 152. Creua la carretera i l'envolta fins a l'encreuament amb el camí entre les parcel·les 241 i 318 pel qual prosseguix envoltant-lo i el continua fins a la parcel·la 211. Des d'este punt recorre el límit est de la parcel·la 211, travessa la parcel·la 215 i 216. Recorre la mitgera est de la parcel·la 169. Des del punt nord d'esta mitgera es dirigix al vèrtex sud-oest de la parcel·la 175. Incorpora esta parcel·la 175 i les parcel·les 116 i 117 i el camí sobre estes fins al punt d'origen.
El Benialí
Origen: vèrtex sud de la parcel·la 251, del polígon 2, de la carretera de Benialens, punt A (738031, 4296138, UTM 30, ETRS89).
Sentit: horari.
Descripció: la línia seguix a l'est per una línia paral·lela a 5 m del nord de la carretera de Benialens, fins al límit nord de les parcel·les 255, envolta esta i les parcel·les 256 i 257. Seguix pels límits sud-est de les parcel·les 258, 259, 260, 261, 262 i 107. Envolta la parcel·la 280 fins a la parcel·la 279. Creua esta parcel·la, la 280 i la 264 fins al vèrtex sud de la mitgera entre les parcel·les 267 i 266. Seguix per la dita mitgera fins al límit oest de la parcel·la 267, incorpora la parcel·la 269, creua la carretera de Benialens, fins al vèrtex oest de la parcel·la 185 i des d'allí fins al punt d'origen.
La Roca
Origen: vèrtex est de la parcel·la 485 del polígon 1.
Sentit: antihorari.
Descripció: des de l'origen la línia seguix per les mitgeres est de les parcel·les 485, 649, 483 i 482, creua el camí i seguix per les mitgeres oest de les parcel·les 404, 405, 407 i 408. Seguix a nord i creua el camí i envolta les parcel·les 345 i 344. Seguix per la mitgera sud de la parcel·la 343 fins al seu vèrtex sud-oest. Des d'este punt es dirigix al vèrtex oest de la parcel·la 341. Es dirigix a sud incorporant el camí i les parcel·les 515 i 510. Seguix pels límits est de les parcel·les 507, 506, 505, 503 i 502, envolta esta última, creua el camí i prosseguix incorporant el camí entre les parcel·les 501 i 602 fins al punt d'origen.
Béns de rellevància local
Sense perjuí que es puguen qualificar com a tals nous immobles trobats com a conseqüència de prospeccions arqueològiques i arquitectòniques en els entorns dels poblats, es considera que no hi ha béns de rellevància local.
ANNEX III
Delimitació gràfica